Република Србија
**Општина Медвеђа**
**Општинска управа**
**Одељење за привреду и и финансије**
**Комисија за израду предлога Годишњег програма заштите,**
**уређења и коришћења пољопривредног  земљишта**
Број: 03-320-3/2022-16
Датум: 15.08.2022. године

М е д в е ђ а

**ЈАВНИ ПОЗИВ**

**за остваривање права коришћења без плаћања накнаде**

**пољопривредног земљишта у државној својини**

**на територији општине Медвеђа**

**за 2023. године**

У складу са Законом о пољопривредном земљишту (“Службени гласник РС”, број 62/06,65/08-др закон, 41/09, 112/2015, 80/17 и 95/18-др закон) и Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017, 111/2017 и 18/2019), Комисија за израду Предлога годишњег програма заштите, уређења и коришћења пољопривредног земљишта на територији општине Медвеђа за 2023. годину, расписује јавни позив којим обавештава:

* образовнe установe – школe, стручнe пољопривреднe службe и социјалнe установe да им се може дати на коришћење површина пољопривредног земљишта у државној својини која је примерена делатности којом се баве, а највише до 100 хектара;
* високообразовнe установe – факултетe и научнe институтe чији је оснивач држава и установe за извршење кривичних санкција да им се може дати на коришћење површина
пољопривредног земљишта у државној својини која је примерена делатности којом се баве, а највише до 1.000 хектара;
* правнa лицa у државној својини регистрована за послове у области шумарства;

**да доставе потребну документацију** ради доказивања права пречег закупа на пољопривредном земљишту у државној својини на територији општине Медвеђа за 2023. годину, до дана **31. октобра 2022.** године.

Потребна документација**:**

* Захтев за остваривање бесплатног коришћења без плаћања накнаде потписан од стране
одговорног лица;
* Акт о оснивању установе, односно извод из привредног регистра за правно лице (не старији од шест месеци);
* Изјава подносиоца захтева коју површину пољопривредног земљишта у државној својини већ користи без плаћања накнаде (у складу са чланом Закона о пољопривредном земљишту)на територији Републике Србије.

Подносиоци захтева достављају потребну документацију из овог јавног позива, у неовереним копијама које морају бити читљиве, при чему Комисија за израду Предлога годишњег програма заштите, уређења и коришћења пољопривредног земљишта на територији општине Медвеђа за годину, задржава право да у случају потребе затражи достављање оригинала или оверене копије достављене документације.

Образац захтева може се преузети сваког радног дана од 7 до 15 часова, у Одељењу за привреду и финансије, Општинске управе општине Медвеђа, Медвеђа, улица Јабланичка,  канцеларија 26.

Рок за достављање захтева и потребне документације из овог јавног позива је **31. октобар
2022.** године. Захтев приспео по истеку датума одређеног у овом јавним позиву сматраће сенеблаговременим и Комисија ће га вратити подносиоцу неотвореног.

Захтев са потребном документацијом се подноси непосредно на писарници или поштом, у затвореној коверти са назнаком на предњој страни: “Право коришћења пољопривредног земљишта у државној својини без плаћања накнаде за 2023. годину**“** , на адресу: **Општинска управа општине Медвеђа, Одељење за привреду и финансије, Општинске управе општине Медвеђа, Медвеђа 16240, улица Јабланичка.**

На полеђини коверте наводи се **назив** / **име и презиме и адреса подносиоца захтева**.

Контакт особе за све информације у вези са овим јавним позивом је: Цицмиловић Ненад, телефон: 064/8638039, мејл: n.cicmilovic@medvedja.org.rs, или лично у Одељењу за привреду и финансије, Општинске управе општине Медвеђа,  улица Јабланичка,  канцеларија 26.

Овај јавни позив објавити у Општинском службеном гласнику, на огласној табли Општинске управе и на сајту Општине Медвеђа.

ПРЕДСЕДНИК КОМИСИЈЕ

 Цицмиловић Ненад

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_